32002D0074
L 033/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 януари 2002 година
за изменение на Решение 97/569/ЕО относно съставяне на временни списъци на предприятия от трети страни, от които държавите-членки разрешават вноса на месни продукти, с цел включване на малайзийско предприятие в тях
(нотифицирано под номер С(2002) 328)
(текст от значение за ЕИП)
(2002/74/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕИО на Съвета от 22 юни 1995 г. относно условията за изготвяне, за преходен период, на временни списъци на предприятия в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменено с Решение 2001/4/ЕО на Съвета (2), и по-специално член 2, параграф 4 от него,
като има предвид че:
(1)
Временните списъци с предприятията в трети страни, от които държавите-членки разрешават вноса на месни продукти, са установени с Решение 97/569/ЕО на Комисията (3), последно изменено с Решение 2000/555/ЕО (4).
(2)
Комисията е получила от Малайзия данни относно предприятие за производство на продукти от птиче месо, придружени с гаранции, че въпросното предприятие напълно отговаря на здравните изисквания на Общността, а ако престане да отговаря, дейностите по износ от него към Общността ще бъдат спрени.
(3)
Така за Малайзия може да бъде изготвен временен списък с предприятия за производство на продукти от птиче месо и Решение 97/569/ЕО следва поради това да бъде изменено.
(4)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Текстът на приложението към настоящото решение се добавя в приложението към Решение 97/569/ЕО.
Член 2
Адресати на настоящото решение са държавите-членки.
Съставено в Брюксел на 30 януари 2002 година.